'Militêre geboue' gebombardeer | Maroela Media
'Militêre geboue' gebombardeer
'n Oekraïense militêre vliegtuig met 14 weermaglede aan boord het Donderdag suid van Kiëf in Oekraïne neergestort.
Volgens nooddienste is dit nog nie duidelik hoeveel mense in die ongeluk dood is nie. Die voorval het sowat 20 km suid van Kiëf plaasgevind.
Ontploffings en geweervuur is sedert Donderdagoggend oor die hele Oekraïne gehoor ná Rusland Oekraïne ingeval het.
Daar is tans berigte oor Russiese aanvalle op Oekraïense militêre infrastruktuur oor die hele land. Meer as 30 Oekraïense burgers is ook reeds dood, onder wie minstens 18 mense naby die hawe van Odessa in 'n missielaanval.
BBC berig 'n video het te voorskyn gekom wat duidelik 'n missielaanval op die Ivano-Frankivsk-lughawe in die weste van Oekraïne wys.
Foto's van dik swart rook langs die Oekraïense ministerie van verdediging se intelligensiehoofkwartier in Sentraal-Kiëf word ook op sosiale media versprei. Volgens die regering is die hoofkwartiere ongeskonde en die rook blyk uit 'n groot brand langs die gebou te kom. Getuies het gesien hoe mense in uniform sakke op die vuur gooi om vlamme in bedwang te bring.
Sommige van Oekraïne se militêre bevelsentrums is deur Russiese missielaanvalle getref.
Owerhede sê minstens ses mense is net buite Kiëf, in die dorp Brovary, dood ná afloop van 'n reeks missielaanvalle.
'n Residensiële gebou in Chuguev is ook vernietig nadat dit deur Russiese magte gebombardeer is.
CNN berig nóg drie Russiese helikopters is in die Kiëf-gebied neergeskiet. Vyf helikopters is reeds vroeër vandag neergeskiet.
Die Russiese weermag het egter in 'n verklaring verskeie aansprake gemaak oor die aard van sy inval en die regverdiging daarvoor. Volgens die land teiken hy met sy aanvalle slegs militêre infrastruktuur.
Rusland sê die aanval teen Oekraïne is van stapel gestuur om die Russies-gesteunde separatistiese gebiede van die Donbas te beskerm, wat volgens Rusland deur die Oekraïense weermag aangeval is.
Kenners sê egter dié verduideliking is nie die werklike rede vir die inval nie en Westerse regerings waarsku al weke lank dat Rusland 'n voorwendsel sal skep om 'n inval te regverdig.
Reaksie op konfliksituasie
'n Inwoner van Oekraïne bid vir vrede (Foto: Daniel Leal, AFP)
Die Amerikaanse president, Joe Biden, het dit reeds duidelik gemaak dat hy nie troepe Oekraïne toe gaan stuur nie.
Die Britse premier, Boris Johnson, sê die konfliksituasie gaan 'n wêreldkrisis tot gevolg hê en is 'n aanval op demokrasie en vryheid.
Volgens Johnson sal die Verenigde Koninkryk (VK) help om te verseker dat Oekraïne se onafhanklikheid en soewereiniteit herstel word.
Die VK was een van die eerste lande in Europa wat wapens aan Oekraïne gestuur het. Ander bondgenote het hul voorbeeld gevolg. "Die Verenigde Koninkryk sal meer doen in die dae wat voorlê," verseker Johnson.
Mense het gevlug uit 'n residensiële gebou wat gebombardeer is (Foto: Aris Messinis, AFP)
Die Noord-Atlantiese Verdragsorganisasie (Navo) het 'n beroep op Rusland gedoen om sy troepe terug te trek. Dié organisasie het ook reeds sy land-, see en lugmagte aan die oostelike kant van die alliansiegebied versterk. Die organisasie het bevestig dat hy in die komende dae ook nog soldate na die gebied sal stuur.
Volgens die Franse president, Emmanuel Macron, is die Russiese aanval op Oekraïne 'n "keerpunt" in die Europese geskiedenis. In 'n toespraak sê hy Frankryk sal aan Oekraïne se kant veg.
Macron voeg by dat Rusland se optrede "verreikende" gevolge vir die vasteland sal hê.
#Sondakika Güdümlü füzenin Ivano-Frankivsk havaalanına düştüğü an#Russia #Ukraine pic.twitter.com/O4kkE8iRQj
— ???????? Ukrayna Raporu (@UkraynaRaporu) February 24, 2022
Kovsies leer vir eers aanlyn ná betogings
As 'n onafhanklike land wie gee die Russiese skurk die reg om so op te tree. Selfs al bly land buite NAVO!! Dit skep 'n geweldige presedent vir Europa asook wereld. China sit en wag om dit as verskoning te gebruik om Taiwan binne te val!!
Jy moet ingeteken wees om te stem16-13Jy moet ingeteken wees om te stem
Die weste het Ukraine gekastreet toe hulle die atoom bomme verban het en so hulle enigste verdediging teen die tipe inval weg geneem het !!
Nou staan hulle op die kantlyn en doen niks om die Ukraine te verdedig nie !!!
Putin moet voor Internasionale strafhof gedaag word vir oorlogsmisdade teen mensdom. Wie gee hom reg om onafhanklike land se soewereiniteit te skend en onskuldige mense om die lewe te bring. Hy is magsbehep en vergeet dat Oekraine lank nie meer deel van Rusland is nie en hy kan nie maak soos hy wil nie. Hy moet aan die man gebrung word.
Jy moet ingeteken wees om te stem14-15Jy moet ingeteken wees om te stem
Rusland is 'n massiewe land as jy op 'n atlas kyk. As Duitsland nou vir Rusland wegvee met hul laser-tegnologie soos Siener voorspel het, kan Suid-Afrikaners dalk daar gaan boer. Ons kan selfs ons eie tuisland daar gaan skep., die nuwe Duits-Wes-Afrika…….